

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.jūlijā Nr.315

 (protokols Nr.13, 11.p)

**Par telpu nomas līgumu**

Priekuļu novada dome izskata Cēsu rajona Andreja Ivanova individuālais uzņēmums "VANO" (turpmāk – Iesniedzējs), 2020.gada 5.maija iesniegumu (reģ. 05.05.2020. Priekuļu novada pašvaldībā ar Nr.3.1-5.2/2020-2128) par neapdzīvojamo telpu Rūpnīcas ielā 4, Liepā, Liepas pagastā, Priekuļu novadā nomas līguma termiņa pagarināšanu.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums Rūpnīcas iela 4, Liepā, Liepas pagastā, Priekuļu novadā, kas sastāv no zemes 0,1386 ha platībā un nedzīvojamās ēkas. Īpašuma tiesības nostiprinātas Liepas pagasta zemesgrāmatas nodalījumā 100000573434;
2. Ar Iesniedzēju 2020. gada 28. aprīlī noslēgts Neapdzīvojamās telpas Nr.2, telpas Nr.3, telpas Nr.10 ar kopējo platību 43,95 m2 platībā Rūpnīcas ielā 4, Liepa, Liepas pagasts, Priekuļu novads īstermiņa nomas līgums Nr.6.4-7/2020-458;
3. Nomas līguma termiņš noteikts līdz 2020.gada 31. maijam;
4. Saskaņā ar telpu kadastrālo datu aktualizēšanu, precizētā nomājamo telpu platība, kas ir 42,8 m2;
5. Likuma “Par pašvaldībām” 14.panta otrās daļas 3.punkts nosaka, ka lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu. Savukārt, likuma 15.panta pirmās daļas 10.punkts nosaka, ka pašvaldības autonomā funkcija ir sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu;
6. Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18. punkts nosaka, ka Iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā.
7. Lai neapdzīvojamās telpas nodotu ilgtermiņa nomā, veikts neatkarīga vērtētāja nomas maksas tirgus novērtējums, kas Iesniedzēja iesniegumā norādītajām telpām noteikts 32,00 EUR/mēnesī

Ņemot vērā iepriekš minēto un pamatojoties uz likuma „Par pašvaldībām” 14. panta pirmās daļas 2. punktu, otrās daļas 3.punktu, 21.panta pirmās daļas 14.punkta b) apakšpunktu un otro daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 23. punktu, Tautsaimniecības komitejas 2020. gada 16. jūlija lēmumu (protokols Nr.7), atklāti balsojot: PAR –10 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks), PRET –nav, ATTURAS –1 (Dace Kalniņa), Priekuļu novada dome **nolemj**:

1. Nepagarināt neapdzīvojamās telpas Nr.2, telpa Nr.3, telpa Nr.10 ar kopējo platību 43,95 m2 Rūpnīcas ielā 4, Liepa, Liepas pagasts, Priekuļu novads, 2020. gada 28. aprīlī noslēgto nedzīvojamo telpu nomas līgumu Nr.6.4-7/2020-458.
2. Nodot nomā neapdzīvojamās telpas Nr.4 telpa Nr.5, un 1/3 no telpas Nr.6 ar kopējo platību 42.8 m2 Rūpnīcas ielā 4, Liepa, Liepas pagasts, Priekuļu novads, nomnieku noskaidrojot mutiskā/rakstiskā izsolē.
3. Uzdot Priekuļu novada pašvaldības mantas atsavināšanas un izsoles komisijai organizēt 2.punktā minēto neapdzīvojamo telpu nomas tiesību izsoli.
4. Atbildīgais par lēmuma izpildi- Mantas atsavināšanas un izsoles komisijas priekšsēdētāja L.S.Berovska.
5. Kontroli par lēmuma izpildi veic Priekuļu novada pašvaldības izpilddirektors F. Puņeko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone